ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 5/2545เรื่อง การให้ความเห็นชอบผู้ทําหน้าที่ชักชวนลูกค้าหรือวางแผนการลงทุนหรือเป็นตัวแทนด้านการตลาดกองทุนส่วนบุคคล\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 6/2545 เรื่อง หลักเกณฑ์ เงื่อนไข และวิธีการในการชักชวนลูกค้า การวางแผนการลงทุน และการตั้งตัวแทนด้านการตลาดกองทุนส่วนบุคคล ลงวันที่ 1 กุมภาพันธ์ พ.ศ. 2545 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ.2545 เป็นต้นไปข้อ ๒ ในประกาศนี้"ชักชวนลูกค้า" หมายความว่า การชักชวนลูกค้าให้ทําสัญญากับบริษัทจัดการโดยมีการวางแผนการลงทุนให้แก่ลูกค้าด้วย"ลูกค้า" หมายความว่า บุคคลหรือคณะบุคคลที่มอบหมายหรือจะมอบหมายให้บริษัทจัดการจัดการกองทุนส่วนบุคคล ทั้งนี้ ในกรณีที่บริษัทจัดการจัดการกองทุนส่วนส่วนบุคคลที่เป็นกองทุนสํารองเลี้ยงชีพ คําว่า "ลูกค้า" หมายความถึง กองถุนสํารองเลี้ยงชีพ"สัญญา" หมายความว่า สัญญาจัดการกองทุนส่วนบุคคล"บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล"ตัวแทนด้านการตลาดกองทุนส่วนบุคคล" หมายความว่า บุคคลซึ่งจัดการตั้งให้เป็นตัวแทนในการชักชวนลูกค้า"ผู้จัดการกองทุนรวม" หมายความว่า ผู้ได้รับความเห็นชอบเป็นผู้จัดการกองทุนรวมตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้จัดการกองทุนรวม"ผู้จัดการกองทุนส่วนบุคคล" หมายความว่า ผู้ได้รับความเห็นชอบเป็นผู้จัดการกองทุนส่วนบุคคลตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้จัดการกองทุนส่วนบุคคล และจัดการกองทุนส่วนบุคคลของผู้จัดการกองทุนส่วนบุคคล"ผู้จัดการ" หมายความว่า บุคคลที่ได้รับมอบหมายจากคณะกรรมการของบริษัทให้เป็นผู้ดูแลรับผิดชอบสูงสุดในการบริหารงาน ทั้งนี้ไม่ว่าเรียกชื่ออย่างใดก็ตาม"สถาบันฝึกอบรม" หมายความว่า สถาบันพัฒนาบุคลากรธุรกิจหลักทรัพย์และสถาบันฝึกอบรมอื่นที่สํานักงานให้การยอมรับ"ผู้อํานวยการฝ่าย" หมายความว่า บุคคลที่รับผิดชอบงานในระดับส่วนงานภายในบริษัท"เจ้าหน้าที่การตลาด" หมายความว่า ผู้ได้รับขึ้นทะเบียนเป็นเจ้าหน้าที่การตลาดตามประกาศสํานักงานคระกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในการขึ้นทะเบียนเจ้าหน้าที่การตลาด"ผู้ทําหน้าที่ขายหรือรับซื้อคืนหน่วยงานลงทุน" หมายความว่าผู้ทําหน้าที่ขายหรือรับซื้อคืนหน่วยลงทุนตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และววิธีการขายหรือรับซื้อคืนหน่วยลงทุนและการตั้งตัวแทนสนับสนุน"ตัวแทนสนับสนุน" หมายความว่า ตัวแทนสนับสนุนตามประกาศคณะกรรมการกํากับหลักทรัพยืและตลาดหลักทรัพย์ว่าด้วยหลักเกณฑ์ เงื่อนไข และวิธีการขายหรือรัยซื้อคืนหน่วยลงทุนและการตั้งตัวแทนสนับสนุน"บริษัทที่ปรึกษาการลงทุน" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการเป็นที่ปรึษาการลงทุน"ผู้ให้คําแนะนํา" หมายความว่า ผู้ให้คําแนะนําตามประกาศคณะกรรมการกํากับหลักทรัพย์และตลาดหลัหทรัพย์ว่าด้วยหลักเกณฑ์ เงื่อนไข และวิธีการในการเป็นที่ปรึกษาการลงทุนและการตั้งตัวแทนที่ปรึกษาการลงทุน"ประกาศ ที่ กน. 6/254:" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กน. 6/2545 เรื่อง หลักเกณฑ์ เงื่อน และวิธีการในการชักชวนลูกค้า การว่างแผนการลงทุน และการตั้งตัวแทนด้านการตลาดกองทุนส่วนบุคคล ลงวันที่ 1 กุมภาพันธ์ พ.ศ. 2545 "สํานักงานหมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ บุคคลที่จะทําหน้าที่ชักชวนลูกค้าหรือวางแผนการลงทุนให้แก่ลูกค้าหรือเป็นตัวแทนด้านการตลาดกองทุนส่วนบุคคลให้อยู่ภายใต้บังคับแห่งประกาศนี้ เว้นแต่บุคคลดังกล่าวประสงค์จะทําหน้าที่เป็นตัวแทนด้วนการตลาดกองทุนส่วนบุคคลเฉพาะในต่างประเทศ หากสามารถประกอบการเป็นตัวแทนด้านการตลาดกองทุนส่วนบุคคลได้ตามกฎหมายของประเทศนั้น ให้ถือว่าบุคคลนั้น ได้รับความเห็นชอบจากสํานักงานให้เป็นตัวแทนด้านการตลาดกองทุนส่วนบุคคลตามประกาศนี้แล้วข้อ ๔ ผู้ขอรับความเห็นชอบเพื่อนทําหน้าที่ชักชวนลูกค้าหรือวางแผนการลงทุนให้แกลูกค้าหรือเป็นตัวแทนด้านการตลาดกองทุนส่วนบุคคลนั้นต้องเป็นบุคคลธรรมดาหรือนิติบุคคลที่มีคุณสมบัติและไม่มีลักษณะต้องห้ามตามที่กําหนดในประกาศนี้ข้อ ๕ การขอรับความเห็นชอบเพื่อทําหน้าที่ชักชวนลูกค้าหรือวางแผนการลงทุนให้แก่ลูกค้าหรือเป็นตัวแทนด้านการตลาดกองทุนส่วนบุคคล ให้ผู้ขอรับความเห็นชอบดําเนินการจัดส่งข้อมูลผ่านระบบงานอิเล็กทรอนิกส์ที่สํานักงานจัดไว้เพื่อการขอรับความเห็นชอบดังกล่าวและนําส่งเอกสารที่มีข้อมูลเช่นเดียวกับที่ผู้ยื่นคําขอได้ส่งผ่านระบบงานอิเล็กทรอนิกส์ให้สํานักงานภานในวันทําการถัดจากวันที่ได้จัดส่งข้อมูลผ่านระบบดังกล่าวข้อ ๖ ในกรณีที่ผู้จัดการกองทุนรวม หรือผู้จัดการกองทุนส่วนบุคคล หรือบุคคลที่ได้รับความเห็นชอบจากสํานักงานให้ทําหน้าที่ขายหรือรับซื้อคืนหน่วยลงทุนหรือเป็นตัวแทนสนับสนุนขอรับความเห็นชอบต่อสํานักงานตามข้อ 5 ให้ถือว่าบุคคลนั้นได้รับความเห็นชอบจากสํานักงานตามประกาศนี้แล้ว และให้ถือว่าการเข้าอบรมความรู้เกี่ยวกับการทําหน้าที่เป็นผู้จัดการกองทุนรวม หรือผู้จัดการกองทุนส่วนบุคคล หรือการทําหน้าที่ขายและรับซื้อคืนหน่วยลงทุน หรือการเป็นตัวแทนสนับสนุน อย่างน้อยหนี่งครั้งภายในทุกๆวงสองปีตามที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้จัดการกองทุนรวม หรือประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้จัดการกองทุนส่วนบุคคล และการจัดการกองทุนส่วนบุคคลของผู้จัดการกองทุนส่วนบุคคล หรือประกาศสํานักงานคณะกรรมการกํากับหลักทรัพย์ว่าด้วยการให้ความเห็นชอบผู้ทําหน้าที่ขายหรือรับซื้อคืนหน่วยลงทุน หรือเป็นตัวแทนสนับสนุนแล้วแต่กรณี เป็นการเข้ารับการอบรมตามที่กําหนดในข้อ 16 หมวด 1 คุณสมบัติและลักษณะต้องห้าม ส่วนที่ 1 คุณสมบัติและลักษณะต้องห้ามของผู้ขอรับความเห็นชอบที่เป็นนิติบุคคล \_\_\_\_\_\_\_\_\_\_\_\_\_\_\_\_\_\_\_ข้อ ๗ นิติบุคคลที่จะขอรับความเห็นชอบตามประกาศนี้ ต้องเป็น(1) ธนาคารพาณิชย์ตามกฎหมายว่าด้วยธนาคารพาณิชย์(2) บริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์(3) บริษัทหลักทรัพย์ตามกฎหมายว่าด้วยหลักทรัพย์และตลาดหลักทรัพย์(4) บริษัทประกันชีวิตตามกฎหมายว่าด้วยประกันชีวิต(5) บริษัทประกันวินาศภัยตามกฎหมายว่าด้วยประกันวินาศภัย(6) สถาบันการเงินที่มีกฎหมายเฉพาะจัดตั้งขึ้น หรือ(7) บริษัทจํากัดหรือบริษัทมหาชนจํากัด ที่การประกอบกิจการเป็นตัวแทนด้านการตลาดกองทุนส่วนบุคคลอยุ่ในขอบวัตถุประสงค์ของบริษัทข้อ ๘ ผู้ขอรับความเห็นชอบที่เป็นนิติบุคคลตามข้อ 7 ต้องมีคุณสมบัติดังต่อไปนี้(1) แสดงได้ว่ามีหรือจะมีระบบงานที่มีความพร้อมในการประกอบธุรกิจเป็นตัวแทนด้านการตลาดกองทุนส่วนบุคคลอย่างน้อยดังต่อไปนี้ (ก) ระบบการรับลูกค้า (ข) ระบบการเก็บรักษาความลับของลูกค้า (ค) ระบบการรับเงินทุนที่ลูกค้ามอบหมายให้บริษัทจัดการจัดการลงทุน (ง) ระบบการรับเรื่องร้องเรียน(2) แสดงได้ว่ามีหรือจะมีความพร้อมด้านบุคคลกร โดยพนักงานที่จะทําหน้าที่ชักชวนลูกค้าหรือวางแผนการลงทุนให้แก่ลูกค้าหรือวางแผนการลงทุนให้แกลูกค้าต้องได้รับความเห็นชอบจากสํานักงานตามประกาศนี้ด้วย(3) มีผู้จัดการที่มีความซื่อสัตย์สุจริต โดยพิจารณาจากประวัติการทํางาน รวมทั้งมีความสามารถ และประสบการณ์ที่จะเป็นประโยชน์ต่อการประกอบธุรกิจเป็นตัวแทนด้านการตลาดกองทุนส่วนบุคคลข้อ ๙ ผู้รับขอความเห็นชอบที่เป็นนิติบุคคลตามข้อ 7 ต้องไม่มีลักษณะต้องห้ามดังต่อไปนี้(1) อยู่ระหว่างถูกสํานักงานสั่งพักการปฏิบัติงานใดๆ ที่เกี่ยวกับธุรกิจหลักทรัพย์ตามที่ได้รับความเห็นชอบ การขึ้นทะเบียน หรือการอนุญาตใด ๆ(2) มีประวัติดังต่อไปนี้ภายในระยะเวลาสามปีย้อนหลังนับแต่วันที่ยื่นคําขอและจนถึงวันที่ได้รับความเห็นชอบ (ก) เคยกระทําความผิดกฎหมายที่ควบคุมการประกอบธุรกิจของนิติบุคคลนั้น หรือกฎหมายที่เกี่ยวกับธุรกิจทางการเงินไม่ว่าจะเป็นกฎหมายไทยหรือกฎหมายต่างประเทศ ทั้งนี้ ในความผิดเกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์หรือการประกอบธุรกิจที่มีลักษณะป็นการหลอกลวงฉ้อฉล หรือทุจริต (ข) เคยกระทําความผิดตามกฎหมายว่าด้วยการป้องกันและปราบปรามการฟอกเงิน ไม่ว่าจะเป็นกฎหมายไทยหรือกฎหมายต่างประเทศ (ค) เคยดําเนินกิจการใดที่มีลักษณะอันเป็นการหลอกลวงหรือซื่อสัตย์สุจริตหรือแสดงถึงการขาดความรับผิดชอบ ไม่ระมัดระวังรักษาผลประโยชน์ของลุกค้าหรือขาดความรอบคอบหรือสะท้อนถึงวิธีการทําธุรกิจที่ไม่เป็นธรรมหรือไม่น่าเชื่อถือ (ง) เคยถูกสํานักงานเพิกถอนจากการปฏิบัติงานใดๆ ที่เกี่ยวกับธุรกิจหลักทรัพย์ตามที่ได้รับความเห็นชอบ การขึ้นทะเบียน หรือการอนุญาตใดๆลักษณะต้องห้ามวรรคหนึ่ง สํานักงานอาจไม่นํามาพิจารณาประกอบในการให้ความเห็นชอบ หากปรากฏว่าผู้ขอรับความเห็นชอบได้ดําเนินการปรับปรุงแก้ไขเหตุตามวรรคหนึ่งในลักษณะที่ทําให้เห็นได้ว่าเหตุดังกล่าวจะไม่กระทบต่อการประกอบธุรกิจเป็นตัวแทนด้านการตลาดกองทุนส่วนบุคคลข้อ ๑๐ ในกรณีที่สาขาของธนาคารพาณิชย์ต่างประเทศ สาขาของบริษัทประกันชีวิตต่างประเทศ หรือสาขาของบรัทประกันวินาศภัยต่างประเทศ ที่ได้รับอนุญาตให้ประกอบธุรกิจธนาคารพาณิชย์ตามกฎหมายว่าด้วยการธนาคารพาณิชย์ ธุรกิจประกันชีวิตตามกฎหมายว่าด้วยประกันชีวิต หรือธุรกิจประกันวินาศภัยตามกฎหมายว่าด้วยประกันวินาศภัย แล้วแต่กรณี เป็นผู้ยื่นคําขอรับความเห็นชอบตามประกาศนี้ สาขาของธนาคารพาณิชย์ต่างประเทศ สาขาของบริษัทประกันชีวิตต่างประเทศ หรือสาขาของบริษัทประกันวินาศภัยต่างประเทศดังกล่าว ต้องมีคุณสมบัติตามข้อ 8 และไม่มีลักษระต้องห้ามตามข้อ 9 ส่วนที่ 2 คุณสมบัติและลักษณะต้องห้ามของผู้รับความเห็นชอบที่เป็นบุคคลธรรมดา \_\_\_\_\_\_\_\_\_\_\_\_\_\_\_\_\_\_\_\_ข้อ ๑๑ บุคคลธรรมดาที่จะขอรับความเห็นชอบตามประกาศนี้ต้องเป็น(1) พนักงานของบริษัทจัดการ(2) พนักงานของนิติบุคคลที่จะทําหน้าที่เป็นตัวแทนด้านการตลาดกองทุนส่วนบุคคลหรือ(3) บุคคลธรรมดาที่จะทําหน้าที่เป็นตัวแทนด้านการตลาดกองทุนส่วนบุคคลข้อ ๑๒ ผู้ขอรับความเห็นชอบตามข้อ 11 ต้องมีคุณสมบัติดังต่อไปนี้(1) มีวุฒิทางการศึกษาหรือประสบการณ์ในการทํางานดังนี้ (ก) สําเร็จการศึกษาตั้งแต่ระดับปริญญาตรีขึ้นไปหรือเทียบเท่าตามที่สํานักงานคณะกรรมการข้าราชการพลเรือน (ก.พ.) รับรอง หรือ (ข) มีประสบการณ์ในการทํางานที่เกี่ยวข้องกับตลาดเงินหรือตลาดทุน หรือการให้คําแนะนําเกี่ยวกับการลงทุนในหลักทรัพย์ไม่น้อยกว่าสองปี และ(2) ผ่านการทดสอบความรู้เกี่ยวกับการทําหน้าที่ชักชวนลูกค้าหรือว่างแผนการลงทุนให้แก่ลูกค้าหรือการเป็นตัวแทนด้านการตลาดกองทุนส่วนบุคคลจากสถาบันฝึกอบรมหรือตามหลักสูตรที่สํานักงานให้ความเห็นชอบแล้วไม่เกินหนึ่งปีในวันที่ยื่นคําขอรับความเห็นชอบในกรณีที่ผู้ขอรับความเห็นชอบเป็นผู้จัดการหรือผู้อํานวยการฝ่ายที่ดูแลรับผิดชอบสายงานที่เกี่ยวกับการชักชวนลูกค้าหรือวางแผนการลงทุนให้แก่ลูกค้าหรือการเป็นตัวแทนด้านการตลาดกองทุนส่วนบุคคลของนิติบุคคลตามข้อ 11(1) และ (2) ซึ่งได้ผ่านการอบรมเกี่ยวกับการทําหน้าที่ชักชวนลูกค้าหรือการวางแผนการลงทุนให้แก่ลูกค้าหรือการเป็นตัวแทนด้านการตลาดกองทุนส่วนบุคคลจากสถาบันฝึกอบรม หรือตามหลักสูตรที่สํานักงานให้ความเห็นชอบแล้วไม่เกินหนึ่งปีในวันที่ยื่นคําขอ ให้ยกเว้นคุณสมบัติตาม (2) แต่ข้อยกเว้นดังกล่าวให้ใช้สําหรับผู้ขอรับความเห็นชอบเพียงรายเดียว และต่อนิติบุคคลตามข้ 11(1) และ (2) แต่ละแห่งในกรณีที่ผู้ขอรับความเห็นชอบเป็นผู้ที่การให้ความเห็นชอบสิ้นสุดลงตามข้อ 18(5) แต่ได้ผ่านการอบรมความรู้เกี่ยวกับการทําหน้าที่ชักชวนลูกค้าหรือการวางแผนการลงทุนให้แก่ลูกค้าหรือการเป็นตัวแทนด้านการตลาดกองทุนส่วนบุคคลจากสถาบันฝึกอบรม หรือตามหลักสูตรที่สํานักงานให้ความเห็นชอบภายในระยะเวลาหกเดือนนับแต่วันที่การให้ความเห็นชอบครั้งก่อนสิ้นสุดลง ให้ได้รับยกเว้นคุณสมบัติตาม (2)ข้อ ๑๓ ผู้ขอรับความเห็นตามข้อ 11 นอกจากจะต้องมีคุณสมบัติตามข้อ 12 แล้ว ต้องไม่มีลักษณะต้องห้ามดังต่อไปนี้ด้วย(1) เป็นบุคคลล้มละลาย(2) เป็นบุคคลที่อยู่ในระหว่างถูกศาลสั่งพิทักษ์ทรัพย์(3) เป็นคนไร้ความสามารถหรือคนเสมือนไร้ความสามารถ(4) เป็นบุคคลที่มีขื่ออยู่ในบัญชีรายชื่อบุคคลที่ตลาดหลักทรัพย์แห่งประเทศไทยเห็นว่าไม่สมควรเป็นผู้บริหารตามข้อบังคับตลาดหลักทรัพย์แห่งประเทศไทย(5) อยู่ในระหว่างกล่าวโทษหรือถูกดําเนินคดีตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ กฎหมายว่าด้วยการธนาคารพาณิชย์ กฎหมายว่าด้วยประกันชีวิต กฎหมายว่าด้วยประกันวินาศภัย หรือกฎหมายอื่นที่เกี่ยวกับธุรกิจการเงิน ไม่ว่าจะเป็นกฎหมายของประเทศไทยหรือกฎหมายต่างประเทศ โดยหน่วยงานที่มีอํานาจตามกฎหมายนั้น ทั้งนี้ในความผิดเกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์หรือการปฏิบัติงานที่มีลักษณะเป็นการหลอกลวง ฉ้อฉล หรือทุจริต(6) อยู่ระหว่างกล่าวโทษหรือถูกดําเนินคดีตามกฎหมายว่าด้วยการป้องกันและปราบปรามการฟอกเงิน ไม่ว่าจะเป็นกฎหมายไทยหรือกฎหมายต่างประเทศ โดยหน่วยงานที่มีอํานาจตามกฎหมายนั้น(7) อยู่ในระหว่างสํานักงานสั่งพักการปฏิบัติงานเป็นเจ้าหน้าที่การตลาด ผู้ทําหน้าที่ขายหรือรับซื้อคืนหน่วยลงทุน ตัวแทนสนับสนุน หรือการอนุญาตให้บริษัทที่ปรึกษาการลงทุนตั้งให้เป็นผู้ให้คําแนะนํา(8) อยู่ระหว่างถูกสํานักงานสั่งพักการปฏิบัติหน้าที่ในการเป็นผู้จัดการกองทุนรวม หรือผู้จัดการกองทุนส่วนบุคคล(9) มีประวัติดังต่อไปนี้ภายในระยะเวลาสามปีย้อนหลังนับแต่วันที่ยื่นคําขอและจนถึงวันที่ได้รับความเห็นชอบ (ก) เคยได้รับโทษจําคุกโดยคําพิพากษาถึงที่สุดให้จําคุกในความผิดเกี่ยวกับทรัพย์ที่กระทําโดยทุจริต (ข) เคยต้องคําพิพากษาหรือถูกเปรียบเทียบปรับเนื่องจากการกระทําความผิดตามกฎหมายตาม (5) หรือ (6) (ค) เคยถูกไล่ออก ปลดออก หรือให้ออกจากงาน อันเนื่องจากการกระทําโดยทุจริต (ง) เคยถูกสํานักงานเพิกถอนการให้ความเห็นชอบเป็นผู้ทําหน้าที่ชักขวนลูกค้าหรือว่าแผนการลงทุนให้แก่ลูกค้าหรือตัวแทนด้านการตลาดกองทุนส่วนบุคคล (จ) เคยถูกสํานักงานเพิกถอนการขึ้นทะเบียนเป็นเจ้าหน้าที่การตลาด การให้ความเห็นชอบเป็นผู้ทําหน้าที่ขายหรือรับซื้อคืนหน่วยลงทุน หรือเป็นตัวแทนสนับสนุน หรือการอนุญาตให้บริษัทที่ปรึกษาการลงทุนตั้งให้เป็นผู้ให้คําแนะนํา (ฉ) เคยถูกสํานักงานเพิกถอนการให้ความเห็นชอบเป็นผู้จัดการกองทุนรวมหรือผู้จัดการกองทุนส่วนบุคคล (ช) เคยมีการทํางานอันส่อไปในทางไม่สุจริตในลักษณะที่อาจเข้าข่ายความผิดเกี่ยวกับทรัพย์ (ซ) เคยมีการทํางานที่มีลักษณะอันเป็นการหลอกลวงหรือไม่ซื่อสัตย์สุจริต หรือแสดงถึงการขาดความรับผิดชอบ ไม่ระมัดระวังรักษาผลประโยชน์ของลูกค้า หรือขาดความรอบคอบหรือสะท้อนถึงการทํางานที่ไม่เป็นธรรมหรือไม่น่าเชื่อถือ หมวด 2 การให้ความเห็นชอบ และการสิ้นสุดการให้ความเห็นชอบ \_\_\_\_\_\_\_\_\_\_\_\_\_\_\_\_\_\_\_\_ ข้อ ๑๔ สํานักงานจะแจ้งผลการพิจารณาภายในสามสิบวันนับแต่วันที่สํานักงานได้รับเอกสารหลักฐานถูกต้องครบถ้วน และในกรณีที่สํานักงานไม่ให้ความเห็นชอบบุคคลใด สํานักงานจะแจ้งเหตุผลไปพร้อมกันด้วยสํานักงานอาจะแจ้งให้ผู้ขอรับความเห็นชอบมาชี้แจงหรือส่งเอกสารหลักฐานอื่นเพิ่มเติมได้ตามที่เห็นสมควรภายในระยะเวลาที่กําหนด หากบุคคลดังกล่าวมิได้ปฏิบัติหรือดําเนินการตามที่กําหนด สํานักงานจะคือว่าบุคคลนั้นไม่ประสงค์จะขอรับความเห็นชอบเพื่อทําหน้าที่ชักชวนลูกค้าหรือวางแผนการลงทุนให้แก่ลูกค้าหรือเป็นตัวแทนด้วนการตลาดกองทุนส่วนบุคคลแล้วแต่กรณีข้อ ๑๕ ผู้ได้รับความเห็นชอบที่เป็นนิติบุคคลตามข้อ 7 ต้องดําเนินการดังต่อไปนี้(1) จัดให้มีระบบงานและบุคลากรที่มีความพร้อมในการประกอบธุรกิจ และขอความเห็นชอบการเริ่มประกอบธุรกิจต่อสํานักงานล่วงหน้าอย่างน้อยสามสิบวันก่อนวันเริ่มประกอบธุรกิจ และจะเริ่มประกอบธุรกิจได้เมื่อสํานักงานเห็นชอบแล้ว(2) จัดทําข้อมูลรายชื่อ สถานที่ปฏิบัติงานของพนักงานที่ทําหน้าที่ชักชวนลูกค้าหรือวางแผนการลงทุนให้แก่ลูกค้า โดยต้องแก้ไขข้อมูลดังกล่าวทุกครั้งที่มีการเปลี่ยนแปลง และเก็บรักษาข้อมูลดังกล่าวทั้งหมดไว้เพื่อให้สํานักงานสามารถตรวจสอบได้ หรือเพื่อจัดส่งให้สํานักงานเมื่อได้รับการร้องขอ(3) มีหนังสือแจ้งการแต่งต้องหรือเปลี่ยนแปลงผู้จัดการให้สํานักงานทราบภายในสิบห้าวันนับแต่วันที่มีมติแต่งตั้งหรือเปลี่ยนแปลงผู้จัดการความใน (1) มิให้นํามาใช้บังคับกับผู้ได้รับความเห็นชอบที่สํานักงานได้พิจารณาแล้วเห็นว่ามีระบบงานและบุคลากรที่มีความพร้อมตามข้อ 8(1) และ (2) อยู่แล้วในขณะที่ยื่นคําขอให้สํานักงานพิจารณาความเห็นชอบการเปลี่ยนแปลงระบบงานตาม (1) ให้ผู้ได้รับความเห็นชอบแจ้งให้สํานักงานทราบล่วงหน้าเป็นลายลักษณ์อักษรซึ่งหากสํานักงานไม่ทักท้วงเป็นลายลักษณ์อักษรภายในสิบห้าวันนับแต่วันที่สํานักงานได้รับแจ้ง ให้ผู้ได้รับความเห็นชอบนั้นดําเนินการเปลี่ยนแปลงระบบงานได้ทั้งนี้ ในกรณีที่มีความเห็นชอบอาจแจ้งต่อสํานักงานเพื่อขอทราบผลการพิจารณาก่อนครบระยะเวลาสิบห้าวันก็ได้ข้อ ๑๖ ให้ผู้ได้รับความเห็นชอบที่เป็นบุคคลธรรมดาเข้ารับการอบรมความรู้เกี่ยวกับการชักชวนลูกค้าหรือการวางแผนการลงทุนให้แก่ลูกค้าหรือเป็นตัวแทนสนับสนุนด้านการตลาดกองทุนส่วนบุคคลจากสถาบันการฝึกอบรม หรือตามหลักสูตรที่สํานักงานให้ความเห็นชอบ (refresher course) อย่างน้อยหนึ่งครั้งภายในทุกช่วงสองปี เว้นแต่ในการเข้ารับการอบรมครั้งแรกภายหลังจากการได้รับความเห็นชอบ สํานักงานอาจกําหนดช่วงระยะเวลาที่ต้องเข้ารับการกบรมให้เป็นช่วงเวลามากกว่าสองปีก็ได้ข้อ ๑๗ ผู้ได้รับความเห็นชอบรายใดขาดคุณสมบัติตามข้อ 8 หรือข่อ 12 หรือมีลักษณะต้องห้ามตามข้อ 9 หรือข้อ 13(5) (6) (9)(ก) (ข) (ค) (ช) หรือ (ซ) ให้ผู้ได้รับความเห็นชอบนั้นรายงานข้อเท็จจริงดังกล่าวเป็นลายลักษณ์อักษรต่อสํานักงานภายในเจ็ดวันนับตั้งแต่วันที่รู้หรือมีเหตุอันควรรู้ถึงการขาดคุณสมบัติหรือมีลักษณะต้องห้ามนั้นข้อ ๑๘ ผู้ได้รับความเห็นชอบรายใดมีเหตุอย่างใดอย่างหนึ่งดังต่อไปนี้ ให้การได้รับความเห็นชอบเป็นอันสิ้นสุดลง(1) มีลักษณะต้องห้ามตามข้อ 13(1) (2) (3) และ (4)(2) ถูกสํานักงานสั่งเพิกถอนการให้ความเห็นชอบตามข้อ 19(3) ผู้ได้รับความเห็นชอบที่เป็นผู้จัดการกองทุนรวมหรือผู้จัดการกองทุนส่วนบุคคลพ้นจากการเป็นบุคคลที่ได้รับความเห็นชอบเป็นผู้จัดการกองทุนรวมหรือผู้จัดการกองทุนส่วนบุคคล(4) ผู้ได้รับความเห็นชอบให้ทําหน้าที่ขายหรือรับซื้อคืนหน่วยลงทุนหรือเป็นตัวแทนสนับสนุนพ้นจากการเป็นบุคคลที่ได้รับความเห็นชอบให้ทําหน้าที่ขายหรือรับซื้อคืนหน่วยลงทุนหรือเป็นตัวแทนสนับสนุน(5) ผู้ได้รับความเห็นชอบที่ทําหน้าที่เป็นผู้จัดการหรือผู้อํานวยการฝ่ายที่ดูแลรับผิดชอบสายงานที่เกี่ยวกับการชัดชวนลูกค้าหรือการวางแผนการลงทุนให้แก่ลูกค้าหรือการเป็นตัวแทนด้านการตลาดกองทุนส่วนบุคคลพ้นจากการปฏิบัติหน้าที่หรือพ้นจากการเป็นการดํารงตําแหน่งเช่นว่านั้น(6) ผู้ได้รับความเห็นชอบที่เป็นบุคคลธรรมดาไม่เข้ารับการอบรมความรู้เกี่ยวกับการทําหน้าที่ชักชวนลูกค้าหรือวางแหนการลงทุนให้ลูกค้าหรือเป็นตัวแทนด้านการตลาดกองทุนส่วนบุคคลจากสถาบันฝึกอบรม หรือตามหลักสูตรที่สํานักงานได้ความเห็นชอบภายในระยะเวลาที่กําหนดตามข้อ 16ข้อ ๑๙ ผู้ได้รับความเห็นชอบรายใดมีเหตุผลอย่างใดอย่างหนึ่งดังต่อไปนี้ สํานักงานอาจเพิกถอนการให้ความเห็นชอบผู้ได้รับความเห็นชอบรายนั้น(1) ขาดคุณสมบัติตามข้อ 8 หรือข้อ 12(2) มีลักษณะต้องห้ามตามข้อ 13(5) หรือ (6)(3) มีลักษณะต้องห้ามตามข้อ 9 หรือข้อ 13(9) อยู่แล้วก่อนวันที่ได้รับความเห็นชอบ และสํานักงานตรวจพบลักษณะต้องห้ามดังกล่าวภายในสามปีนับตั้งแต่วันที่ได้รับความเห็นชอบ(4) มีลักษณะต้องห้ามตามข้อ 9 หรือตามนัยข้อ 13(9)(ก) (ข) (ค) (จ) (ฉ) (ช) หรือ (ซ) ภายหลังจากที่ได้รับความเห็นชอบ และสํานักงานตรวจพบลักษณะต้องห้ามดังกล่าวภายในสามปีนัลแต่วันที่มีลักษณะต้องห้ามนั้น(5) ฝ่าฝืนหรือไม่ปฏิบัติตามข้อ 15 หรือข้อ 17(6) ฝ่าฝืนหรือไม่ปฏิบัติหน้าที่การชักชวนลูกค้าหรือวางแผนการลงทุนให้แก่ลูกค้าให้เป็นไปตามประกาศที่ กน. 6/2545 กําหนดไว้ในลักษณะที่ร้ายแรง หรือฝ่าฝืนคําสั่งของสํานักงานที่สั่งพักการปฏิบัติหน้าที่ตามประกาศ ที่ กน. 6/2545ในกรณีที่สํานักงานสั่งเพิกถอนการให้ความเห็นชอบอันเป็นผลให้ผู้ได้รับความเห็นชอบตามประกาศนี้ไม่อาจทําหน้าที่ในการชักชวนลูกค้าหรือวางแผนการลงทุนให้แก่ลูกค้าหรือทําหน้าที่เป็นตัวแทนด้านการตลาดกองทุนส่วนบุคคลได้ สํานักงานอาจมีคําสั่งกําหนดระยะเวลาหรือเงื่อนไขในการรับพิจารณาคําขอรับความเห็นชอบบุคคลดังกล่าวในคราวต่อไปด้วยก็ได้เมื่อพ้นกําหนดระยะเวลาหรือเมื่อได้ปฏิบัติตามเงื่อนไขที่สํานักงานกําหนดตามวรรคสองแล้ว สํานักงานจะไม่นําประวัติการกระทําที่เป็นเหตุสั่งให้เพิกถอนการให้ความเห็นชอบมาประกอบการพิจารณาให้ความเห็นชอบอีกข้อ ๒๐ สํานักงานอาจเปิดเผยรายชื่อบุคคลที่การให้ความเห็นชอบสิ้นสุดลงตามข้อ 18 หรือสํานักงานเพิกถอนการให้ความเห็นชอบตามข้อ 19 ตามที่กฎหมายให้อํานาจไว้ได้ หมวด 3 บทเฉพาะกาล \_\_\_\_\_\_\_\_\_\_\_\_\_\_\_\_\_\_\_\_ข้อ ๒๑ ตั้งแต่วันที่ประกาศนี้มีผลใช้บังคับจนถึงวันที่ 1 เมษายน 2545 สํานักงานจะไม่นําระยะเวลาตามข้อ 12(2) ที่กําหนดให้ผู้ยื่นคําขอรับความเห็นชอบต้องเป็นผู้ผ่านการทดสอบหรือผ่านการอบรมความรู้เกี่ยวกับการทําหน้าที่ชักชวนลูกค้าหรือวางแผนการลงทุนให้แก่ลูกค้าหรือการเป็นตัวแทนด้านการตลาดกองทุนส่วนบุคคลจากสถาบันฝึกอบรม หรือตามหลักสูตรที่สํานักงานให้ความเห็นชอบมาแล้วไม่เกินหนึ่งปีในวันที่ยื่นคําขอมาใช้บังคับในการพิจารณาให้ความเห็นชอบแก่ผู้ยื่นคําขอรับความเห็นชอบตามประกาศนี้ผู้มีอํานาจลงนาม - ประกาศ ณ วันที่ 8 กุมภาพันธ์ พ.ศ. 2545 (นายประสาร ไตรรัตน์วรกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์